EkBass/fiwiki-20250220-pages-articles huggingface dataset:
Hänen suuri rakkautensa

Hänen suuri rakkautensa () on yhdysvaltalainen draamaelokuva vuodelta 1933. Elokuvan käsikirjoitti Edith Fitzgerald William Faulknerin tarinan pohjalta, ja sen ohjasi Howard Hawks yhdessä Richard Rossonin kanssa. Elokuvan pääosia näyttelevät Joan Crawford, Gary Cooper, Robert Young ja Franchot Tone. Elokuva on mustavalkoinen ja kestää 113 minuutin, eli tunnin ja 53 minuutin mittainen. Elokuva sai ensi-iltansa Yhdysvalloissa 14. huhtikuuta vuonna 1933 ja Suomeen elokuva tuli teattereihin lokakuun ensimmäisenä päivänä vuonna 1933. Crawford ja Tone tapasivat ensi kertaa elokuvan kuvauksissa. He menivät myöhemmin naimisiin, mutta erosivat vuonna 1939. ==Juoni== Hänen suuri rakkautensa sijoittuu ensimmäisen maailmansodan aikaiseen Englantiin vuoteen 1916. Se kertoo Crawfordin esittämästä englantilaistyttö Dianasta, joka joutuu kolmiodraaman keskushenkilöksi. ==Näyttelijät== *Joan Crawford ... Diana *Gary Cooper ... Bogard *Robert Young ... Claude *Franchot Tone ... Ronnie *Roscoe Karns ... McGinnis *Louise Closser Hale ... Applegate *Rollo Lloyd ... Major *Hilda Vaughn ... Eleanor ==Lähteet== ==Aiheesta muualla== * * *Hänen suuri rakkautensa Amazonissa *Hänen suuri rakkautensa NNDB:ssä Luokka:Vuoden 1933 yhdysvaltalaiset elokuvat Luokka:Yhdysvaltalaiset draamaelokuvat Luokka:Howard Hawksin ohjaamat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Harri Hirvas

Harry Johannes Karlsson, käytti kirjailijanimeä Harri Hirvas (11. elokuuta 1919 Rauma - 7\. huhtikuuta 1991 Rauma) oli suomalainen kirjailija. Harry Karlsson pääsi ylioppilaaksi Rauman Yhteislyseosta 1939. Hän toimi Rauma- Repola Oy:n palveluksessa kustannuslaskijana ja laskentapäällikkönä 1945–1977. Karlsson kirjoitti myös Rauman murteella juttuja ja runoja eri lehtiin. == Teoksia == * Maailmankello lyö 12, seikkailuromaani tulevaisuudesta, Seikkailukirjasto 4. Karisto 1951 * Kärventävä liekki, jännitysromaani, Seikkailuromaaneja 6. Karisto 1952 * Isoja kaloja verkossa, romaani, Seikkailuromaaneja 13. Karisto 1955 * Surmankarin sankari, nuorisoromaani, Seikkailusarja 10. Valistus 1959 * Marsin mies Amerikassa, jännitysromaani, Seikkailusarja 13. Valistus 1960 == Lähteet == * Suomen kirjailijat-tietokanta * Raumalaisia kirjailijoita : Harry Karlsson Luokka:Suomalaiset kirjailijat Luokka:Vuonna 1919 syntyneet Luokka:Vuonna 1991 kuolleet
Pro Tools

Pro Tools on MIDI- ja audiosekvensseri-ohjelmistosarja, jota ammattilaiset käyttävät laajasti musiikin tuottamisessa, muokkaamisessa sekä elokuvan ja televisio-ohjelmien äänileikkauksessa ja -miksauksessa. Ohjelman on tehnyt Digidesign, osa Avid Technologya. Pro Toolsin kaltaisista audiotyöasemista käytetään nykyisin myös lyhennettä DAW (). Se oli yksi ensimmäisiä ohjelmia, joka tuki CD-laatuista (16 bittistä ja 44.1 kHz) digitaalista ääntä, ja siksi siitä tuli suosittu. Ohjelma toimi aluksi Macintoshissa ja myöhemmin siitä julkaistiin myös Windows-versio. Digidesign sai Oscar-palkinnon ansioistaan Pro Toolsin kehittämisestä vuonna 2004. ==Lähteet== ==Aiheesta muualla== *Digidesignin kotisivut Luokka:Avid Luokka:Musiikkiohjelmistot Luokka:Äänitysohjelmistot
Peter Poreku Dery

Peter Poreku Dery (10. toukokuuta 1918 – 6. maaliskuuta 2008) oli ghanalainen roomalaiskatolinen arkkipiispa ja kardinaali. Hänet vihki papiksi Gérard Bertrand 11. helmikuuta 1951, ja hänet nimitettiin Wan hiippakunnan piispaksi 16. maaliskuuta 1960. Piispaksi vihkiminen seurasi 8. toukokuuta. Pääkonsekraattorina toimi paavi Johannes XXIII, jota avustivat Napoléon- Alexandre Labrie ja Fulton John Sheen. Dery osallistui Vatikaanin toiseen kirkolliskokoukseen.Catholic-Hierarchy.org: Peter Poreku Cardinal Dery 18\. marraskuuta 1974 Dery nimitettiin Tamalen hiippakunnan piispaksi. 30. toukokuuta 1977 alkaen Tamale oli arkkihiippakunta ja Dery sen arkkipiispa. 26. maaliskuuta 1994 hän jäi eläkkeelle, ja 24. maaliskuuta 2006 hänet valittiin kardinaaliksi. Hänet asetettiin Santa Elena fuori Porta Prenestinan kardinaalidiakoniksi 28. maaliskuuta. Kardinaaliksi tullessaan Dery oli jo liian iäkäs ollakseen oikeutettu äänestämään konklaaveissa. Hän kuoli kahden vuoden kuluttua valinnastaan. == Lähteet == Luokka:Ghanalaiset kardinaalit Luokka:Ghanalaiset katoliset piispat Luokka:Katoliset arkkipiispat Luokka:Vuonna 1918 syntyneet Luokka:Vuonna 2008 kuolleet
Ernesto Corripio y Ahumada

Ernesto Corripio y Ahumada (29. kesäkuuta 1919 – 10. huhtikuuta 2008) oli roomalaiskatolisen kirkon meksikolainen kirkonmies. Hän syntyi Tampicossa, Tamaulipasin osavaltiossa. Corripio y Ahumada sai pappisvihkimyksensä 25. lokakuuta 1942 ja ylennyksen kardinaaliksi 30. kesäkuuta 1979. Hän toimi muun muassa Méxicon arkkipiispana vuodesta 1977, kunnes erosi 75-vuotiaana 29. syyskuuta 1994. Corripio y Ahumada ennätti olla kardinaalina lähes 29 vuotta. Siitä huolimatta hänellä ei ollut mahdollisuutta osallistua ainoaankaan konklaaviin; vuoden 1978 konklaavit olivat juuri menneet ohi, eikä kardinaali voinut vuonna 2005 äänestää korkean ikänsä johdosta. Hän oli viettänyt 80-vuotispäiväänsä kesäkuussa 1999. Corripio y Ahumada kuoli Meksikossa 88 vuoden ikäisenä. == Aiheesta muualla == * Catholic-Hierarchy.org: Ernesto Cardinal Corripio y Ahumada Luokka:Meksikolaiset kardinaalit Luokka:Katoliset arkkipiispat Luokka:Vuonna 1919 syntyneet Luokka:Vuonna 2008 kuolleet
Paul Joseph Phạm Đình Tụng

Paul Joseph () Phạm Ðình Tụng (15. kesäkuuta 1919 – 22. helmikuuta 2009) oli vietnamilainen katolisen kirkon kardinaali. Hänet ylennettiin kyseiseen arvoon 26. maaliskuuta 1994. Tụng sai pappisvihkimyksensä 6. kesäkuuta 1949 ja toimi Hanoin arkkipiispana vuosina 1994–2005. Luokka:Vietnamilaiset kardinaalit Luokka:Vuonna 1919 syntyneet Luokka:Vuonna 2009 kuolleet
Neu!

Neu! (saksan kielen sana Uusi!, IPA: ) oli saksalainen krautrock-yhtye. Yhtye menestyi kaupallisesti erittäin huonosti ollessaan aktiivinen, mutta jälkeenpäin heidän musiikkinsa on toiminut useiden yhtyeiden ja artistien vaikuttajana, kuten PiL, Joy Division, David Bowie, Stereolab, Gary Numan, Ultravox ja Simple Minds. Albumi Neu! '75 (1975) valittiin vuonna 2005 hakuteokseen 1001 albumia jotka jokaisen on kuultava edes kerran eläessään. ==Jäsenet== === Ydinjäsenet === * Klaus Dinger (1971–1975, 1985–1986) – laulu, rummut, kitara, koskettimet * Michael Rother (1971–1975, 1985–1986) – laulu, kitara, koskettimet * Konrad "Conny" Plank – tuotanto, musiikin muokkaaminen === Avustajat === * Thomas Dinger (1975) – rummut * Hans Lampe (1975) – rummut * Eberhard Kranemann (1972) – basso * Uli Trepte (1972) == Tuotanto == === Studioalbumit === * Neu! (1972) * Neu! 2 (1973) * Neu! '75 (1975) * Neu! 4 (1995) * Neu! '86 (2010) === Livealbumit === * Neu! '72 Live in Düsseldorf (1996) Levy-yhtiöt Astralwerks ja Grönland Records uudelleenjulkaisivat kaikki yhtyeen Brain Recordsin albumit vuonna 2001. === Singlet === * Super / Neuschnee (1972) == Lähteet == Luokka:Saksalaiset rockyhtyeet Luokka:Krautrock
Tomáš Špidlík

Tomáš Špidlík (17. joulukuuta 1919 – 16. huhtikuuta 2010) oli tšekkiläinen kardinaali. Hän oli pappisvihkimyksensä 22. elokuuta 1949 saanut jesuiitta. Špidlík ylennettiin kardinaaliksi 21. lokakuuta 2003. Hän oli silloin jo 83-vuotias, joten hänellä ei ollut koskaan mahdollisuutta äänestää konklaavissa uuden paavin valinnassa. == Lähteet == Luokka:Tšekkiläiset kardinaalit Luokka:Vuonna 1919 syntyneet Luokka:Vuonna 2010 kuolleet
Lancia Formula 1 -sarjassa

Lancia on italialainen autonvalmistaja, joka osallistui Formula 1 -sarjaan kausina ja . Tallin autoilla saavutettiin yksi palkintokorokesija, kaksi paalupaikkaa, kahdeksan MM-pistettä ja yksi nopein kierros. ==Historia== Tallin perustaja Vincenzo Lancia työskenteli uransa alkuaikoina oppipoikana sekä testikuljettajana Ceiranon veljesten omistamassa autopajassa, josta tuli myöhemmin osa Fiatin konsernia. Vuonna 1906 Lancia perusti oman autoyrityksensä, jonka johtoon nousi hänen poikansa Gianni Lancia. Lancia ilmoittautui Formula 1 -sarjaan kaudella 1954, mutta Vittorio Janon suunnitteleman Lancia D50 -auton rakennustöiden viivästymisen vuoksi Alberto Ascari ja Luigi Villoresi ajoivat väliaikaisesti Maseratilla. D50 teki ensiesiintymisensä kauden päätösosakilpailussa Espanjan osakilpailussa, missä Ascari ajoi paalupaikalle, mutta hän joutui keskeyttämään kilpailun kytkinvikaan. Kaudella 1955 talli voitti MM-sarjan ulkopuolisista osakilpailuista Napolin ja Torinon osakilpailut. Ascarin ja Villoresin lisäksi talli autoilla ajoivat myös Eugenio Castellotti ja Louis Chiron. Monacon osakilpailussa Ascari ajoi kilpailun voitosta Mercedeksen kuljettajien Juan Manuel Fangion ja Stirling Mossin keskeytettyä kilpailun teknisiin ongelmiin, mutta hänen autonsa ajautui mereen radan satama-alueella ja hän joutui keskeyttämään kilpailunsa. Kilpailun voitti Ferrarin Maurice Trintignant, mutta Ascarin tallikaverit Castellotti ja Villoresi sijoittuivat toiseksi ja viidenneksi. Monacon menestyksestä huolimatta Lancian talousvaikeudet lisääntyivät ja tallin kuljettaja Ascari kuoli testatessaan Ferrarin autoa. Lancia osallistui vielä Belgian osakilpailuun, missä Castellotti ajoi paalupaikalle, mutta hänen kilpailunsa päättyi vaihdelaatikkovian aiheuttamaan keskeytykseen. Kilpailun jälkeen Lancian myi autonsa Ferrarille ja kauppaan sisältyivät myös Castellotti sekä autonsuunnittelija Jano. == Saavutukset == Palkintokorokesijat {|class="wikitable" style="font-size:95%;" Nro Kilpailu Kuljettaja 1 Monacon Grand Prix 1955 Eugenio Castellotti ==Formula 1 -tulokset== Vuosi Talli Auto Moottori Renkaat Kuljettajat 1 2 3 4 5 6 7 8 9 Pisteet Sijoitus Scuderia Lancia Lancia D50 Lancia 2.5 V8 ARG 500 BEL FRA GBR GER SUI ITA ESP - - Alberto Ascari Kesk. Luigi Villoresi Kesk. Scuderia Lancia Lancia D50 Lancia 2.5 V8 ARG MON 500 BEL NED GBR ITA - - Alberto Ascari Kesk. Kesk. Luigi Villoresi Kesk./ Kesk.* 5 Louis Chiron 6 Eugenio Castellotti Kesk.* 2 Kesk. * Jaettu auto. ==Huomioita== ==Lähteet== Luokka:Italialaiset Formula 1 -tallit Luokka:Formula 1 -valmistajat
Perspektivismi

Perspektivismi on Friedrich Nietzschen kehittämä filosofinen näkemys, jonka mukaan maailmaa ei voida havaita tai tuntea sellaisenaan, vaan aina vain tulkita jostakin näkökulmasta eli perspektiivistä. Tämä tarkoittaa sitä, että on aina olemassa useita mahdollisia käsitteellisiä skeemoja, tai perspektiivejä, jotka voivat määrittää totuus- tai arvoarvostelmat, joita teemme. Perspektivismin mukaisesti mitään katsantokantaa ei voida pitää ehdottomasti totena, mutta tästä ei seuraa, että kaikki katsantokannat olisivat yhtä päteviä. == Katso myös == * Relativismi * Tulkinta Luokka:Filosofiset opit Luokka:Friedrich Nietzschen filosofia
Choose to Be Me

Choose To Be Me on Sunrise Avenuen seitsemäs single yhtyeen vuonna 2006 julkaistulta On the Way to Wonderland -albumilta. Kappale valittiin syksyllä 2007 Saksan Big Brotherin tunnusmusiikiksi. ==Kappaleet== # # # # # # ==Listasijoitukset== Lista Paras sijoitus Tšekki 32 Suomen singlelista – Suomen latauslista – Saksa 24 Itävalta 50 == Lähteet == == Aiheesta muualla == * Luokka:Sunrise Avenuen kappaleet Luokka:Vuoden 2006 kappaleet
ShopHQ

ShopHQ on yhdysvaltalainen ostoskanava, jonka omistaa iMedia Brands. Kanava tunnettiin aikaisemmin nimellä ValueVision, joka aloitti lähetyksensä maanlaajuisesti lokakuussa 1991, tätä ennen kanavan ohjelmistoa lähetettiin omana paikallistelevisio-ohjelmana vuonna 1990. ValueVision vaihtoi nimekseen ShopNBC 2000-luvun alussa. Monien nimenmuutosten jälkeen kanavan nimi muuttui nykyiseen muotoonsa vuonna 2019. ShopHQ:n suurimmat kilpailijat ovat Home Shopping Network (HSN) ja QVC. ShopHQ tunnetaan erityisesti sen myymistä korutuotteista. Kanava on hiljattain laajentanut valikoimaansa myös kotitaloustuotteisiin, tietokoneisiin, laajakuvatelevisioihin ja ihonhoitotuotteisiin. == Lähteet == == Aiheesta muualla == * ShopNBC:n kotisivut. * ShopNBC:n juontajagalleria. Luokka:Yhdysvaltalaiset televisiokanavat Luokka:Vuonna 1991 perustetut televisiokanavat
Favourite Worst Nightmare

Favourite Worst Nightmare on brittiläisen rockyhtye Arctic Monkeysin toinen studioalbumi, joka julkaistiin huhtikuussa 2007. Albumi äänitettiin Lontoon Miloco-studioilla James Fordin ja Mike Crosseyn tuottamana. Ennen albumin julkaisua julkaistiin single ”Brianstorm” 16. huhtikuuta 2007. Ensimmäisellä viikollaan albumi myi kotimaassaan yli 220 000 kappaletta, ja nousi Britannian albumilistalla listaykköseksi, vaikka se myikin vähemmän kuin yhtyeen debyyttialbumi. Yhdysvalloissa albumi debytoi Billboard 200 -listan seitsemännellä sijalla myyden noin 44 000 kappaletta ensimmäisellä viikollaan.Katie Hasty, "Lavigne Remains No. 1 As Joe Debuts High", Billboard.com, 2. toukokuuta 2007. Sittemmin albumi on myynyt kaksinkertaista platinaa. BPI.co.uk Britanniassa se oli myös ehdokkaana vuoden 2007 Mercury Prize -palkinnon saajaksi. == Kappaleet == Kappaleet kirjoittanut Alex Turner, ellei toisin mainita. == Listasijoitukset == Lista Paras sijoitus Viikkoja listalla Australian ARIA-albumilista 2. 9 Itävallan Ö3-albumilista 6. 8 Belgian Ultratop-albumilista 3. 16 Tanskan Hitlisten-albumilista 1. 5 Alankomaiden MegaCharts-albumilista 1. 22 Suomen virallinen lista 14. 3 Ranskan SNEP-albumilista 6. 24 Saksan GfK-albumilista 2. 5 Irlannin IRMA- albumilista 1. 27 Italian FIMI-albumilista 14. 6 Uuden-Seelannin RIANZ- albumilista 4. 9 VG-lista (Norja) 2. 10 Portugalin AFP-albumilista 12. 2 Espanjan Promusicae-albumilista 20. 7 Sverigetopplistan (Ruotsi) 17. 4 Sveitsin Hitparade-albumilista 6. 8 Britannian albumilista 1. 43 Yhdysvaltain Billboard 200 -albumilista 7. 5 == Julkaisuhistoria == Maa Päiväys Levy-yhtiö Formaatti Kataloginumero 18\. huhtikuuta 2007 Hostess CD HSE-10043Arctic Monkeys Favourite Worst Nightmare Japan CD ALBUM (396187) 20\. huhtikuuta 2007Amazon.de product page CD 21\. huhtikuuta 2007Sanity.com.au CD 23\. huhtikuuta 2007 Domino Records vinyyli WIGLP188 / 5034202018810Monkeys Favourite Worst Nightmare UK LP RECORD (397575) CD WIGCD188 / 5034202018827Arctic Monkeys Favourite Worse Nightmare UK CD ALBUM (397574) EMI CD CD CD 24\. huhtikuuta 2007 Domino, Warner Bros. CD DNO 136 / 801390013621 CD Domino, WEA International CD == Lähteet == Luokka:Arctic Monkeysin albumit Luokka:Vuoden 2007 albumit
José Tomás Sánchez

José Tomás Sánchez (17. maaliskuuta 1920 – 9. maaliskuuta 2012Jose Cardinal Sanchez, 1920-2012. GMA News. 9. maaliskuuta 2012. ) oli katolinen kirkonmies Filippiineillä. Hän syntyi Pandanissa, Catanduanesissa, ja sai pappisvihkimyksensä 12. toukokuuta 1946. Sánchez toimi Nueva Segovian arkkipiispana vuosina 1982–1986. Sánchezista tehtiin kardinaali 28. kesäkuuta 1991, ja hän toimi Congregatio pro Clericis -kongregaation prefektinä vuoteen 1996. Hän menetti äänioikeutensa paavin valitsevissa konklaaveissa täytettyään 80 vuotta maaliskuussa 2000. == Lähteet == Luokka:Filippiiniläiset kardinaalit Luokka:Vuonna 1920 syntyneet Luokka:Vuonna 2012 kuolleet
Eddie Johnson

Eddie Johnson (s. 31. maaliskuuta 1984 Bunnell, Florida, Yhdysvallat) on yhdysvaltalainen jalkapalloilija. Johnson edusti muun muassa Englannin valioliigan Fulhamia, jonne hän siirtyi Kansas City Wizardsista tammikuussa 2008. Aiemmin urallaan hän edusti yhdysvaltalaisjoukkue FC Dallasia. Johnson edusti Yhdysvaltain jalkapallomaajoukkuetta vuoden 2006 MM-kisoissa, joissa hän pääsi vaihtopelaajana kentälle kahdessa ottelussa. Kaikkiaan hän on pelannut 63 maaottelua ja tehnyt niissä 19 maalia vuosina 2004–2014. == Lähteet == == Aiheesta muualla == *Profiili – ESPN Soccernet *Profiili – US Soccer *Profiili – Fulham FC Luokka:Yhdysvaltalaiset jalkapalloilijat Luokka:Vuonna 1984 syntyneet Luokka:Elävät henkilöt
Geraldo Majella Agnelo

Geraldo Majella Agnelo (19. lokakuuta 1933 Juiz de Fora, Minas Gerais, Brasilia – 26. elokuuta 2023 Londrina) oli brasilialainen kardinaali. Hän toimi São Salvador da Bahian arkkipiispana ja siten koko Brasilian priimaksena vuosina 1999–2011. Agnelo syntyi Juiz de Forassa, Minas Geraisin osavaltiossa ja sai pappisvihkimyksensä 29. kesäkuuta 1957. Piispaksi hänet nimitettiin 14. toukokuuta 1978 ja São Salvador da Bahian arkkipiispaksi 13. tammikuuta 1999. Johannes Paavali II nimitti Agnelon kardinaaliksi 21. helmikuuta 2001, ja hän osallistui näin uuden paavin valinneeseen konklaaviin vuonna 2005. Agnelo jäi eläkkeelle arkkipiispan virastaan 12. tammikuuta 2011. == Lähteet == Luokka:Brasilialaiset kardinaalit Luokka:Katoliset arkkipiispat Luokka:Vuonna 1933 syntyneet Luokka:Vuonna 2023 kuolleet
Kangaslammin rautatieasema

Kangaslammin rautatieasema () on lakkautettu rautatieliikennepaikka Suomen rataverkolla Pieksämäki–Joensuu-radalla Varkauden kaupungin Kangaslammilla. Asema sijaitsee 18 kilometriä Varkauden rautatieaseman itäpuolella. Kangaslampi avattiin liikenteelle 1. joulukuuta 1939. Asemarakennus valmistui jo 1935, ja sen suunnitteli Thure Hellström. Miehitys Kagaslammilla päättyi 31. toukokuuta 1970 ja tavaraliikenne lakkautettiin 1981. Henkilöliikenne lakkautettiin 28. toukokuuta 1989. Asemarakennus on yksityiskäytössä. Sivuraide on vieläkin jäljellä, mutta se on peitetty 2001–2002 Varkaus–Joensuu-rataosuuden perusparannuksesta ylijääneellä raidesepelillä. Liikennepaikalla on ollut myös kampiasetinlaite ja siipiopastimet. == Lähteet == == Aiheesta muualla == *Vaunut.org: Kuvia Kangaslammilta Luokka:Pohjois- Savon lakkautetut rautatieliikennepaikat Luokka:Varkauden rakennukset ja rakennelmat Luokka:Varkauden liikenne Luokka:Kangaslampi
Toni Braxton

Toni Michelle Braxton (s. 7. lokakuuta 1967) on yhdysvaltalainen laulaja, joka on tunnetaan etenkin vuoden 1996 kappaleestaan "Un-Break My Heart". Braxton on voittanut kuusi Grammy-palkintoa. == Elämä == Braxton kasvoi uskonnollisessa perheessä ja lauloi äitinsä ja sisartensa kanssa kirkkokuorossa. Hän aloitti opiskelut musiikinopettajaksi, mutta jätti opintonsa kesken, kun lauluntekijä Bill Pettaway löysi Braxtonin sisarukset ja nämä saivat levytyssopimuksen vuonna 1990. Toni Braxtonin sooloura alkoi seuraavana vuonna, hän sai laulaa Eddy Murphyn elokuvan ääniraidalla ja julkaisi oman albumin vuonna 1993. Se nousi kärkeen sekä pop- että R & B -myyntilistoilla, ja sitä myytiin yhteensä kahdeksan miljoonaa kappaletta. == Diskografia == === Albumit === ==== Studioalbumit ==== * 1993: Toni Braxton * 1996: Secrets * 2000: The Heat * 2002: More Than a Woman * 2005: Libra * 2008: TBA * 2010: Pulse ==== Kokoelma- albumit ==== * 2003: Ultimate Toni Braxton * 2004: Platinum & Gold * 2007: The Essential: Toni Braxton / The Best So Far == Lähteet == == Aiheesta muualla == Luokka:Grammy-palkinnon saajat Luokka:Yhdysvaltalaiset laulajat Luokka:Vuonna 1967 syntyneet Luokka:Elävät henkilöt
Edge of Excess

__NOTOC__ Edge of Excess on Triumphin yhdestoista studioalbumi, joka julkaistiin Kanadassa 27. lokakuuta 1992. Albumi oli ensimmäinen alkuperäisen kitaristi-laulaja Rik Emmettin jätettyä Triumphin vuonna 1988. Rumpali Gil Moore ja basisti Mike Levine ottivat muutaman vuoden tauon jälkeen kanadalaisen kitaristin Phil Xenidisin kokoonpanoonsa ja julkaisivat Edge of Excessin. == Kappaleet == # # # # # # # # # # == Kokoonpano == * Gil Moore – rummut, laulu * Mike Levine – bassokitara, koskettimet * Phil X – kitara == Arvostelut == * AllMusic: AllMusic review == Lähteet == Luokka:Triumphin albumit Luokka:Vuoden 1992 albumit
Gilberto Agustoni

Gilberto Agustoni (26. heinäkuuta 1922 Schaffhausen – 13. tammikuuta 2017 Rooma) oli katolinen sveitsiläinen kirkonmies. Hän sai pappisvihkimyksensä Baselissa 20. huhtikuuta 1946 ja toimi kardinaalina vuodesta 1994. Agustoni syntyi uskonnolliseen perheeseen Schaffhausenissa. Hänellä oli neljä veljeä ja yksi sisko. Agustoni toimi Apostolisen signatuurin prefektinä vuosina 1992–1998. Hän ei voinut osallistua uuden paavin valintaan keväällä 2005, sillä oli menettänyt äänioikeutensa täytettyään 80 vuotta kesällä 2002. ==Lähteet== Luokka:Sveitsiläiset kardinaalit Luokka:Vuonna 1922 syntyneet Luokka:Vuonna 2017 kuolleet
Cláudio Hummes

Cláudio Hummes (8. elokuuta 1934 Montenegro, Brasilia – 4. heinäkuuta 2022) oli brasilialainen katolisen kirkon kardinaali. Hän työskenteli kardinaalin tehtäviensä lisäksi Congregatio pro Clericis -kongregaation prefektinä. Hummes oli myös fransiskaanien jäsen. Sukujuuriltaan Hummes oli saksalais- brasilialaista sukua. Pappisvihkimyksen Hummes sai 1958. Hän opiskeli nuoruudessaan muun muassa filosofiaa, mitä hän opetti myös fransiskaaniseminaarissa. Vuonna 1996 hänestä tuli paavi Johannes Paavali II:n päätöksellä Fortalezan arkkipiispa, ja 1998 hänet siirrettiin São Pauloon. 21. helmikuuta 2001 Johannes Paavali II teki Hummesista kardinaalin. Vuoden 2005 konklaavissa Hummes mainittiin useasti yhtenä mahdollisena seuraajaehdokkaana Johannes Paavali II:lle. Valituksi tuli kuitenkin saksalainen kardinaali Joseph Ratzinger, joka otti nimekseen Benedictus XVI:n. ==Lähteet== Luokka:Brasilialaiset kardinaalit Luokka:Vuonna 1934 syntyneet Luokka:Vuonna 2022 kuolleet
Musashi (täsmennyssivu)

Musashi voi tarkoittaa seuraavia asioita * Musashin provinssi, Japanin entinen maakunta * Musashi, 1940 rakennettu japanilainen sotalaiva * Miyamoto Musashi, japanilainen 1600-luvulla elänyt soturi ja miekkapyhimys eli kensei * Musashi, Eiji Yoshikawan Miyamoto Musashista kertova teos * Musashi, japanilainen K-1-ottelija * Brave Fencer Musashi, Squaren videopeli * Jessie (), Rakettiryhmän jäsen Pokémon-animesarjassa
Realiteetti

Realiteetti voi tarkoittaa seuraavia asioita: * Todellisuus * Totuus, tosiasia, tosiseikka, todellisuudessa vallitseva asiantila.
Peruskäsite

Peruskäsite voi tarkoittaa: * Yleistä käsitettä * Filosofiassa kategorian synonyymia.
Sardiniankerttu

Sardiniankerttu (Curruca sarda) on kerttujen sukuun kuuluva varpuslintu. == Koko ja ulkonäkö == Linnun pituus on noin 12 cm, siipien kärkiväli 13-17,5 cm ja paino keskimäärin 10,5 g. Pienikokoinen kerttu, jolla on pitkähkö pyrstö ja oranssit koivet. Höyhenpuku on harmaa, koiraalla siniharmaa, vain siipi- ja pyrstösulat ovat tummanharmaat. Nokan tyviosa on punainen ja kärki tumma. Koiraan iiris on punainen. Nuoren linnun selässä on ruskehtava sävy ja nokan punainen alue on kellahtava.Cramp, Stanley (toim.) 1992: The Birds of the Western Palearctic. Vol. VI Warblers. - Oxford University Press. Hong Kong. Vanhoilla linnuilla on kesällä täydellinen sulkasato. Talvella kaikilla sardiniankertuilla on osittainen ruumiinhöyhenten sulkasato.Svensson, Lars 1997: Euroopan varpuslinnut - sukupuolen ja iän määritys. - Lintutieto. Jyväskylä. == Esiintyminen == Sardiniankerttu esiintyy Sardiniassa ja Korsikassa. Baleaareilla esiintyvä baleaarienkerttu luokiteltiin aikaisemmin sardiniankertun alalajiksi. Laji on osittaismuuttaja, jonka kannasta osa muuttaa talveksi Pohjois-Afrikkaan, lähinnä Tunisiaan. Lajia ei ole tavattu Suomessa. Lajin esiintymisalueen laajuus on 50 000–100 000 neliökilometriä. Euroopassa elää 98 000–310 000 yksilöä ja lajin kanta on elinvoimainen. == Elinympäristö == Laji elää vuorenrinteiden ja kallioalueiden pensaikoissa. == Lisääntyminen == Pesintä tapahtuu maaliskuun lopulta toukokuun alkupuolelle. Pesä on matalalla (90-120 cm) pensaassa ja molemmat puolisot osallistuvat rakentamiseen. Se on kuivista ruohoista, lehdistä ja korsista hyvin rakennettu kuppi. Naaras munii tavallisesti 3 tai 4 munaa. Muna painaa 1,52 g. Naaras hautoo 12-15 päivää. Emot huolehtivat poikasista yhdessä ja ne lähtevät pesästä noin 12 päivän ikäisinä. == Ravinto == Pääravintoa ovat hyönteiset, hämähäkit ja muut pienet selkärangattomat. == Lähteet == Luokka:Kertut
Thomas Christopher Collins

Thomas Christopher Collins (s. 16. tammikuuta 1947) on kanadalainen roomalaiskatolinen arkkipiispa ja kardinaali. Hän syntyi Guelphissa, Kanadan Ontariossa, ja sai pappisvihkimyksensä 5. toukokuuta 1973. Collins nimitettiin vuonna 2006 Aloysius Matthew Ambrozicin seuraajaksi Toronton arkkipiispana. Hän astui uuteen virkaansa 30. tammikuuta 2007 toimittuaan aiemmin Saint Paulin piispana (1997–1999) ja Edmontonin arkkipiispana (1999–2006). Vuonna 2012 hänet ylennettiin kardinaaliksi. Hän jäi eläkkeelle 11. helmikuuta 2023. ==Lähteet== Luokka:Kanadalaiset kardinaalit Luokka:Kanadalaiset katoliset arkkipiispat Luokka:Vuonna 1947 syntyneet Luokka:Elävät henkilöt
Udu

Udu on nigerialainen keramiikasta valmistettu rumpusoitin, jota on käytetty igbo- ja hausakansojen musiikissa. Kun ruukun kyljessä olevaan reikään lyödään kämmenellä, syntyy pehmeitä, matalia ääniä kun ruukussa oleva ilma purkautuu toisesta aukosta ulos. Aukkoa voidaan peittää osittain jolloin ääni muuttuu. Udu on yleistynyt ympäri maailmaa ja niitä myydään nykyisin soitinliikkeissä muuallakin kun Afrikassa. Tiedosto:Udus (from Emil Richards Collection).jpg|Uduja Emil Richardsin kokoelmasta. Tiedosto:VahidsJam 02.jpg|Udunsoittaja. == Lähteet == == Aiheesta muualla == * Luokka:Idiofonit Luokka:Lyömäsoittimet
Marlborough (Englanti)

Marlborough on pikkukaupunki Englannissa, Wiltshiren kreivikunnassa Lontoosta Bathiin vievän tien varrella. Vuonna 2001 siellä eli hiukan yli kahdeksantuhatta asukasta. Kaupungissa toimii Marlborough College, hyvämaineinen sisäoppilaitos 13–18 -vuotiaille nuorille.Marlborough College 1970-luvulle asti kaikki Lontoon ja Bristolin välinen liikenne kulki koulun kaarisillan alta; ohikulkutie valmistui 1971.Kaupungin historiaa Yksi Englannin suurimmista sotapäälliköistä, John Churchill, sai vuonna 1702 Marlborough'n herttuan arvon Espanjan perimyssotaan liittyvien tapahtumien takia. Marlborough on antanut nimensä monelle muulle paikalle Yhdysvalloissa ja Uudessa Seelannissa. == Lähteet == ==Aiheesta muualla== Luokka:Asutut paikat Wiltshiressä Luokka:Englannin kaupungit Luokka:Englannin kunnat
Olimme kuin veljet

Olimme kuin veljet () on S. E. Hintonin romaani vuodelta 1971. Siitä tehtiin vuonna 1985 elokuva Se oli silloin, nyt on toisin (), jonka pääosassa näyttelee Emilio Estevez. Hän on myös elokuvan käsikirjoittaja. == Juoni == Kirja kertoo Bryon-nimisestä pojasta ja tämän hyvästä, velimäisestä ystävästä Markista, joka asuu Bryonin ja tämän äidin kanssa samassa talossa. Markin äiti ja isä tappoivat toisensa, mutta hän ei tuntunut välittävän. Kirja kertoo näiden kahden nuoren elämästä – koulusta, bileistä, tappeluista, naisista ja huumeista. Bryon on melko hyvin koulussa pärjäävä poika, joka osaa taivutella naiset aina itselleen. Mark puolestaan on poika, joka ei osaa erottaa oikeaa ja väärää. Hän on kerran jäänyt kiinni auton varastamisesta, ja huijaa Bryonin kanssa ihmisiä usein korttipeleissä ja biljardissa. Kirjan myöhemmässä vaiheessa Mark alkaa välittää huumeita ja joutuu sen takia nuorisovankilaan. Mark on melko vahva ja ”kova” nuori, ja Bryon ajatteleekin olevansa onnekas, kun hänellä on sellainen ystävä. Sivuhenkilönä on myös poika nimeltä ”M&M;”, joka on saanut lempinimensä syömistään M&M-karkeista.; Hän on 13-vuotias ja hippi. Cathy on M&M;:n isosisko, johon Bryon on ihastunut. Luokka:Yhdysvaltalaiset romaanit Luokka:Nuortenkirjat Luokka:Vuoden 1971 kirjat
Yhteiskuntateoria

Yhteiskuntateoria on tutkimusalue, jolla tarkastellaan yhteiskuntatieteiden peruskäsitteitä, kuten toiminnan tai rakenteen käsitteitä.Kuusela, Pekka: ”Kriittisen realismin keskeisiä käsitteitä”. Teoksessa == Katso myös == * Jälkistrukturalismi * Kriittinen teoria * Postmodernismi * Rationaalisen valinnan teoria * Yhteiskuntatieteiden filosofia == Lähteet == == Kirjallisuutta == * * * * * Luokka:Tieteenfilosofia Luokka:Yhteiskuntafilosofia Luokka:Seulonnan keskeiset artikkelit
Vastaohjaus

Vastaohjaus on tekniikka, jota käytetään moottoripyörän, mopon tai polkupyörän suuntaa muutettaessa. Tällöin ohjaustankoa käännetään hetkellisesti aavistuksen verran eri suuntaan kuin mihin ollaan menossa. Pyörä kallistuu silloin vastakkaiseen suuntaan. Kun ohjaustankoa käännetään vasemmalle, pyörä kallistuu oikealle. Vastaohjaus perustuu massan hitauteen, ja sen huomaa paremmin suuremmilla nopeuksilla. Vastaohjaus on käytännössä ainoa tapa saada pyörä kallistumaan (ja paino siirtymään) suunnan muuttamiseksi. Ainoa ulkoinen voima, jolla painopisteen saa siirtymään sivusuunnassa, on renkaiden ja tienpinnan välinen kitkavoima. Sen aikaansaaminen edellyttää sisäisten (pyörän ja kuskin välisten) momenttien käyttöä yhdessä hitausmomenttien muutosten kanssa. Vastaohjaus tehdään yleensä tiedostamatta, eli se opitaan pyöräilyn rutiineja opeteltaessa. ==Lähteet== *Miksi ja miten moottoripyörä kääntyy? ==Aiheesta muualla== *Ajo hanskassa Luokka:Pyöräily Luokka:Moottoripyöräily Luokka:Turvallisuus
Isohierronsisilisko

Isohierronsisilisko (Gallotia simonyi)Matelojoiden ja sammakkoeläinten nimistö Viitattu 8.4.2020. on sisiliskojen heimoon kuuluva liskolaji, joka elää Kanariansaariin kuuluvalla El Hierron saarella. Laji on vaarantunut. Isohierronsisilisko voi kasvaa yli puoli metriä pitkäksi. Se on yleisväriltään ruskeanharmaa, vanhemmiten lähes musta. Sen kyljissä on kaksi riviä oransseja pilkkuja. Pää on iso, ja leuan alla roikkuu helttamainen nahka.ARKive Lisko syö sekä kasveja että hyönteisiä. == Lähteet == == Aiheesta muualla == *Laji.fi: Gallotia simonyi *iNaturalist: Gallotia simonyi *Global Biodiversity Information Facility (GBIF): Gallotia simonyi Luokka:Sisiliskot Luokka:Uhanalaiset matelijat Luokka:Äärimmäisen uhanalaiset lajit Luokka:Kanariansaarien eläimet
Allie DeBerry

Alexandria ”Allie” DeBerry (s. 26. lokakuuta 1994 Houston, Texas, Yhdysvallat) on yhdysvaltalainen näyttelijä, joka on esiintynyt muun muassa Disney Channelin televisiosarjassa A.N.T. – Aikaistetut nuoret taiturit. DeBerry debytoi The Way She Moves -televisioelokuvassa vuonna 2001. Hän esiintyi pienissä televisiorooleissa muun muassa I'm with Herissä vuonna 2003, True Jackson, VP:ssä 2009 ja Shake It Upissa 2010. A.N.T. – Aikaistetut nuoret taiturit -sarjassa DeBerry näytteli Lexi Reedin parasta ystävää Paisley Houndstoothia 31 jaksossa vuosina 2011–2013. DeBerryn ensimmäinen elokuvarooli oli vuoden 2007 romanttisessa komediassa Love and Mary. Vuonna 2015 hän näytteli naispääosaa tieteiskomediaelokuvassa Lazer Team. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1994 syntyneet Luokka:Elävät henkilöt
Juliet Campbell

Juliet Campbell (s. 17. maaliskuuta 1970, Kingston, Jamaika) on jamaikalainen entinen pikajuoksija, jonka päämatka oli 200 metrin juoksu. Campbell karsiutui Barcelonan olympialaisissa 1992 400 metrin juoksun toisissa alkuerissä ajalla 52,12. Seuraavana vuonna hän voitti matkan NCAA-mestaruuden. Stuttgartin MM- kisoissa hän oli 400 metrin henkilökohtaisessa kilpailussa seitsemäs ajalla 51,40. Hän oli samoissa kisoissa mukana Jamaikan viestijoukkueissa, jotka sijoittuivat 4 x 400 metrin viestijuoksussa neljänneksi ja voittivat 4 x 100 metrin viestijuoksussa MM-pronssia. Atlantan olympialaisissa 1996 hän karsiutui 400 metrin välierissä ja oli 4 x 400 metrin viestissä neljäs. Kauden lopussa hän juoksi GP-finaalissa 400 metrillä viidenneksi ajalla 50,72. Campbell karsiutui Ateenan MM-kisoissa 1997 200 metrin välierissä ajalla 22,94. Seuraavana vuonna hän voitti Keski-Amerikan mestaruuskisoissa hopeaa 200 metrillä sekä Kansainyhteisön kisoissa hopeaa 200 metrillä ja 4 x 100 metrin viestissä. Maebashin sisäratojen MM-kisoissa 1999 hän sijoittui 200 metrillä viidenneksi ja myöhemmin samana vuonna Sevillan ulkoratojen MM- kisoissa matkan kahdeksanneksi ajalla 22,64. Kauden lopussa hän juoksi GP- finaalissa seitsemänneksi. Campbell karsiutui seuraavana vuonna Sydneyn olympialaisissa alkuerissä. Lissabonin sisäratojen MM-kisoissa 2001 hän voitti kultaa 200 metrin henkilökohtaisessa kisassa ajalla 22,64 ja oli mukana Jamaikan joukkueessa, joka voitti viestissä MM- hopeaa.http://www2.iaaf.org/wic01/results/data/W/4X4/Rf.html Edmontonin ulkoratojen MM-kisoissa hän sijoittui 200 metrillä neljänneksi ja oli voittamassa MM-pronssia 4 x 100 metrin viestissä.http://www2.iaaf.org/WCH01/Results/data/W/4X1/Rf.html Kauden lopussa hän juoksi GP-finaalissa kolmanneksi. Campbell voitti 2002 Manchesterin Kansainyhteisön kisoissa hopeaa 200 metrillä ajalla 22,54. Seuraavana vuonna hän voitti MM-pronssia Birminghamin sisäratojen MM-kisoissa. Budapestin sisäratojen MM-kisoissa 2004 hän karsiutui alkuerissä. ==Ennätykset== * 200 metrin juoksu: 22,50 (1999) * 300 metrin juoksu: 36,59 (1992) * 400 metrin juoksu: 50,11 (1993) ==Lähteet== Luokka:Jamaikalaiset pikajuoksijat Luokka:Vuonna 1970 syntyneet Luokka:Elävät henkilöt
Hamed Karoui

Hamed Karoui (; 30. joulukuuta 1927 Sousse – 27. maaliskuuta 2020) oli tunisialainen poliitikko. Hän toimi maansa pääministerinä ennen Muhammad al- Ghannušia vuosina 1989–1999. Soussessa syntynyt Karoui oli ennen pääministeriyttään toiminut jalkapalloseura ES Sahelin puheenjohtajana (1961–1981), sekä maansa nuoriso- ja urheilu- (1986–1987) sekä oikeusministerinä (1988–1989). Hän edusti RCD-puoluetta. ==Lähteet== Luokka:Tunisian pääministerit Luokka:Tunisialaiset urheiluvaikuttajat Luokka:Vuonna 1927 syntyneet Luokka:Vuonna 2020 kuolleet
Nan Martin

Nan Martin (15. heinäkuuta 1927 Decatur, Illinois, Yhdysvallat – 4. maaliskuuta 2010) oli yhdysvaltalainen näyttelijä, joka esiintyi sekä elokuvissa että televisiossa. Martin näytteli muun muassa George Roy Hillin ohjaamassa elokuvassa Rikotut leikit (1963) ja Larry Peercen ohjaamassa elokuvassa Ikkuna taivaalle. Hän myös vieraili televisiosarjassa Star Trek – uusi sukupolvi. Martin avioitui vuonna 1948 Broadway-säveltäjä Robert E. Dolanin kanssa, ja heille syntyi poika Casey Martin. Toisen miehensä, arkkitehti Harry Gesnerin kanssa Nan Martinilla oli vuonna 1970 syntynyt poika, näyttelijä Zen Gesner. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1927 syntyneet Luokka:Vuonna 2010 kuolleet
Leslie Boardman

Leslie Boardman (2. elokuuta 1889 Sydney, Uusi Etelä-Wales, Australia – 23. marraskuuta 1975 Watsons Bay, Uusi Etelä-Wales, Australia) oli australialainen uinnin olympiavoittaja. Hän voitti olympiakultaa 4 × 200 metrin vapaauintiviestistä Tukholmassa 1912. Tukholman olympialaisissa Australia ja Uusi-Seelanti kilpailivat yhdessä Australaasia-nimisenä joukkueena. Miesten viestijoukkueessa uivat kolme australialaista (Boardman, Harold Hardwick ja Cecil Healy) sekä yksi uusiseelantilainen (Malcolm Champion).http://www.databaseolympics.com/players/playerpage.htm?ilkid=BOARDLES01 Joukkueen voittoaika oli uusi maailmanennätys 10.11,2. == Lähteet == * http://www.sports-reference.com/olympics/athletes/bo/les-boardman-1.html === Viitteet === Luokka:Australialaiset uimarit Luokka:Australialaiset olympiavoittajat Luokka:Vuonna 1889 syntyneet Luokka:Vuonna 1975 kuolleet
Konsuli (ulkomaanedustaja)

Konsuli on valtion konsuliedustustoa ulkomailla johtava lähetetty virkamies.Ulkoministeriö. Konsulaatin päällikkö voi virka-asemansa mukaan olla pääkonsuli, konsuli tai varakonsuli.Facta 2001, osa 17, p. 353. WSOY 1986. Suomen valtion edustusto voi laissa määrättynä sijaita ulkomailla suurlähetystön lisäksi myös konsulaattina. Suurlähetystöistä poiketen konsulaatit sijaitsevat pääosin muissa kuin kohdemaan hallinto- tai pääkaupungissa. Esimerkkejä ajankohtaisen lainsäädännön mukaisista Suomen konsulaateista ovat Los Angeles, New York, Hongkong, Kanton, Shanghai, Hampuri ja Pietari.Finlex Virkatoimiensa hoitamista varten konsuli tarvitsee asemamaansa myöntämän toimiluvan eli eksekvatuurin. Konsulien toimivalta ja heitä koskevat erioikeudet määritellään usein valtioiden välisissä kauppa- ja konsulisopimuksissa. == Konsulit Suomessa == Ennen Suomen itsenäistymistä Suomen suuriruhtinaskunnassa toimi 32 maan pääkonsuleita, konsuleita, varakonsuleita ja varakonsuleita tai prokonsuleita. Näiden tehtävänä oli muun muassa seurata Suomen taloudellista kehitystä, suojella maanmiestensä oikeuksia ja etuja valvomalla esimerkiksi näiden perintöoikeuksia, auttaa köyhiä ja sairaita maanmiehiään, erityisesti merimiehiä sekä auttaa maanmiehiään Suomen viranomaisten kanssa asioinnissa. Ensimmäiset maat, joilla oli Suomessa konsuleita jo ennen vuuotta 1809, olivat Tanska (Haminassa vuodesta 1779), Ruotsi (Viipurissa vuodesta 1782), Preussi (Viipurissa vuodesta), Portugali (Helsingissä ja Pietarsaaressa vuodesta 1806). == Katso myös == * Pääkonsuli, myös arvonimi * Kunniakonsuli == Lähteet == Luokka:Hallinnon ammatit Luokka:Diplomatia
Liikemies koko päivän

Liikemies koko päivän () on yhdysvaltalainen draamaelokuva vuodelta 1925, ja sen ohjasi Edward F. Cline. Sen pääosissa näyttelevät Jackie Coogan ja Joan Crawford. Elokuvan käsikirjoituksesta vastasivat Robert E. Hopkins ja Willard Mack. Liikemies koko päivän on mykkäelokuva, ja se kestää noin 65 minuuttia. Liikemies koko päivän on yksi Joan Crawfordin ensimmäisistä elokuvista. Hänet valittiin alun perin opettamaan tanssia elokuvan tähdelle Cooganille, mutta lopulta hän sai koe-esiintymisen kautta roolin elokuvasta. Yhdysvalloissa Liikemies koko päivän sai ensi-iltansa marraskuussa 1925 ja Suomessa vuoden 1926 joulukuussa. ==Juoni== Liikemies koko päivän kertoo Cooganin ja Davidsonin esittämistä kahdesta liikemiehestä, jotka pyörittävät jätteiden ympärille keskittyvää liikeyritystä. Joan Crawford näyttelee köyhää tyttöä, jonka parivaljakko päättää ottaa mukaan liikeyritykseensä. ==Näyttelijät== *Jackie Coogan - Timothy Kelly *Joan Crawford - Mary Riley *Max Davidson - Max Ginsburg *Lillian Elliott - Nathanin äiti *Allan Forrest - Nathan Burke ==Lähteet== ==Aiheesta muualla== * * *Liikemies koko päivän Whos Date Whossa Luokka:Vuoden 1925 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat Luokka:Elokuvat liike-elämästä
M/S Kaduna

M/S Kaduna () on Barbura Line -yhtiön omistama ro-ro-rahtialus. Laiva on rakennettu vuonna 1972 Rauma-Repolan Rauman telakalla. Kuollutta painoa Kadunalla on 4 700 tonnia. Alus on rekisteröity Panaman lipun alle. Kadunan sisaraluksia ovat yhä liikenteessä olevat M/S Notos, M/S Puerto Eden, M/S Dorrat Jeddah sekä jo romutetut M/S Iberus ja M/S Caribe. == Käyttöhistoria == 26\. marraskuuta 1971 alus laskettiin vesille. 5. huhtikuuta 1972 laiva luovutettiin Höyrylaiva Oy Bore/Ångfartygs Ab Boren haltuun, joka rekisteröi aluksen Bore IX -nimisenä Suomen lipun alle. Kotisatamaksi tuli Turku. Tämän jälkeen alus aloitti liikennöinnin Suomen Haminan ja Alankomaiden Terneuzenin välillä. 24. kesäkuuta–13. heinäkuuta 1975 välisen ajan alus oli aikarahdattuna Silja Linen Turun ja Tukholman väliseen liikenteeseen. 30\. maaliskuuta 1977 itäsaksalainen Schiffscommerz VEB Außenhandelsbetrieb der VVB Schiffbau ilmoitti ostavansa aluksen. Luovutus tapahtui 4. huhtikuuta Amsterdamissa, jolloin alus rekisteröitiin VEB-Deutfracht/Seereederein omistukseen nimellä Aschberg. Kotisatamaksi tuli Rostock. Saksojen yhdistyttyä alus rekisteröitiin 18. kesäkuuta 1990 Deutsche Seereederein haltuun ja Saksan lipun alle. Kotisatama säilyi Rostockina. Vuonna 1994 Aschberg rekisteröitiin Euroseabridge Schiffahgesellschaft m.b.H:n omistukseen. Elokuussa 1996 saksalainen E.H. Harms osti aluksen. Kotisatamaksi tuli Maltan pääkaupunki Valletta. Alus sai samalla myös nimen: Feedercadet. 3. joulukuuta 1996 alus törmäsi Kielin kanavassa yhteen saman varustamon M/S Feedercaptain -aluksen kanssa. Myöhemmin alus rekisteröitiin Madeiran lipun alle. Vuonna 2004 Barbura Line osti aluksen ja rekisteröi sen Kaduna -nimisenä Panaman lipun alle. Joulukuussa 2004 Kaduna aikarahdattiin suomalaisen rahtivarustamo Finnlinesin liikenteeseen seitsemäksi kuukaudeksi. 23. toukokuuta 2005 alus törmäsi yhteen M/S MSC Elini -aluksen kanssa Antwerpenin edustalla. 25. syyskuuta–2. marraskuuta 2005 välisen ajan Kaduna oli aikarahdattuna Fjord Linen liikenteeseen linjalle Bergen–Stavanger–Newcastle. == Lähteet == == Aiheesta muualla == *Fakta om Fartyg – M/S Bore IX Kaduna Luokka:Rauma-Repolan valmistamat alukset
The Beatles’ Ballads

The Beatles’ Ballads on The Beatlesin kokoelma-albumi vuodelta 1980. Kokoelmassa on 20 kappaletta. == Kappalelista == Kaikki kappaleet Lennon/McCartney, jollei toisin ilmoitettu. === Puoli 1 === #”Yesterday” #”Norwegian Wood (This Bird Has Flown)” #”Do You Want to Know a Secret” #”For No One” #”Michelle” #”Nowhere Man” #”You’ve Got to Hide Your Love Away” #”Across the Universe” #”All My Loving” #”Hey Jude” === Puoli 2 === #”Something” (Harrison) #”The Fool on the Hill” #”Till There Was You” (Willson) #”The Long and Winding Road” #”Here Comes the Sun” (Harrison) #”Blackbird” #”And I Love Her” #”She’s Leaving Home” #”Here, There and Everywhere” #”Let It Be” == Lähteet == *jpgr.co.uk Luokka:Vuoden 1980 kokoelma-albumit Luokka:The Beatlesin kokoelma-albumit
Silmälasiluri

Silmälasiluri (Psitteuteles versicolor) on silmälasilurien sukuun kuuluva kaijalaji. Joskus se luokitellaan sateenkaarilurien sukuun. == Koko ja ulkonäkö == Linnun pituus on noin 19 cm. Aikuisen linnun höyhenpuku on yleisväriltään vihreä, kellanvihreä alapuolelta ja siipien alapeitinhöyhenistä. Otsa ja päälaki ovat punaiset (naaraalla himmeämmät), korvan peitinhöyhenet keltaiset, kurkku, posket ja takaraivo siniset keltaisin viiruin, rinnan yläosa malvanpunainen keltaisin viiruin (naaraalla himmeämpi) ja siiven yläpeitinhöyhenet vihreät keltaisin viiruin. Pyrstö on vihreä, nokka punainen, iiris keltainen ja koivet harmaat. Silmän ympärillä oleva paljas rengas on valkoinen, mistä laji on saanut nimensä. Nuori lintu on aikuista himmeämpi väreiltään, sen nokka on ruskehtava ja iiris ruskeanharmaa.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Silmälasiluri esiintyy yleisenä Australian pohjoisosassa, Kimberleyn alueelta lännessä Queenslandin koillisosaan idässä. Silmälasilurin esiintymisaluen laajuus on 100 000–1 000 000 neliökilometriä ja sen kanta on elinvoimainen. == Elinympäristö == Silmälasilurit elävät metsissä, suosien erityisesti eukalyptus- ja kaarnamyrttimetsiköitä (Melaleuca). == Lisääntyminen == Laji on ilmeisesti yksiavioinen. Pesintää tapahtuu kaikkina vuodenaikoina, mutta erityisesti huhtikuusta elokuuhun. Pesä sijaitsee korkealla puunkolossa. Naaras munii 2–4 munaa ja hautoo noin 20 päivää. Molemmat emot ruokkivat poikasia, jotka lähtevät pesästä 40 päivän ikäisinä. == Ravinto == Silmälasilurit liikkuvat tavallisesti perhekunnittain tai pienissä parvissa, mutta puiden kukkiessa aivan ylen määrin ne voivat liikkua suurissakin parvissa. Ne ruokailevat enimmäkseen eukalyptusten ja teepuiden latvuksissa. Usein niitä tapaa yhdessä sateenkaarilurien kanssa. Ne syövät kukkia, siitepölyä, mettä, hedelmiä ja hyönteisiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Silmälasilurit
Greg Brough

Gregory John ”Greg” Brough (26. maaliskuuta 1951 Surfers Paradise, Queensland – 9. maaliskuuta 2014 Beechmont, Queensland) oli australialainen uimari ja olympiamitalisti. Hän voitti olympiapronssia 1 500 metrin vapaauinnista Méxicosta 1968.Cold Coast Sporting Hall of Fame Hän sijoittui Méxicossa myös neljänneksi 400 metrin vapaauinnissa. Brough voitti vuoden 1970 Kansainyhteisön kisoista pronssia 1 500 metrin vapaauinnista. == Lähteet == * Greg Brough Bio, Stats and Results Olympics at Sports-Reference.com === Viitteet === Luokka:Australialaiset uimarit Luokka:Australialaiset olympiamitalistit Luokka:Vuonna 1951 syntyneet Luokka:Vuonna 2014 kuolleet
Sinikorvaluri

Sinikorvaluri (Psitteuteles iris) on silmälasilurien sukuun kuuluva kaija. Joskus se luokitellaan sateenkaarilurien sukuun. == Koko ja ulkonäkö == Linnun pituus on noin 20 cm. Aikuisen linnun höyhenpuku on yleisväriltään vihreä, kellanvihreä alapuolelta ja siipien alapeitinhöyhenistä. Otsa, päälaki ja silmän takaosa ovat punaiset (naaraalla otsa on vihreän ja punaisen kirjava), silmästä niskaan ulottuu punavioletti vyö, niska harmaansininen, korvan peitinhöyhent vaalean sinivihreät, poskilaikut vihreät (naaraalla kellertävät) ja rintahöyhenten reunat tummemmat tehden viiruisen vaikutelman. Pyrstö on päältä vihreä ja alta kellertävä, nokka oranssi, iiris oranssi ja koivet siniharmaat. Nuori lintu muistuttaa naarasta mutta otsassa on vähemmän punaista, nokka on ruskehtava ja iiris ruskea.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Sinikorvaluri esiintyy Timorilla ja läheisellä Wetarin saarella Indonesiassa. Sinikorvalurin kanta on silmälläpidettävä. == Elinympäristö == Sinikorvalurit elävät metsissä aina 1 500 metrin korkeudelle saakka. == Lisääntyminen == Ilmeisesti yksiavioinen. Pesintä tunnetaan puutteellisesti. == Ravinto == Sinikorvalurit liikkuvat tavallisesti perhekunnittain tai pienissä parvissa. Ne syövät kukkia, siitepölyä, mettä, hedelmiä ja hyönteisiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Silmälasilurit
Kiehinen

Kiehinen on vuoltu sytyke, tulen sytyttämisen apukeino. Se tehdään puusta veistämällä tai vuolemalla puukappaleen pinnasta ohuita lastuja, jotka jäävät juurestaan puuhun kiinni. Tällä tavalla puukappaleen pinta-ala suurenee ja palaminen helpottuu. Kiehinen asetellaan sytykkeeksi lastut alaspäin, jotta tuli nousee niiden väliin. ==Lähteet== Luokka:Tulen sytyttäminen
Luis Arroyo

Luis Enrique Arroyo (18. helmikuuta 1927 Peñuelas – 13. tammikuuta 2016 Ponce) oli puertoricolainen baseballpelaaja. Peñuelasin kunnassa syntynyt Arroyo pelasi Major League -tasolla vuosina 1955–1963. Arroyon joukkueina olivat: * St. Louis Cardinals (1955) * Pittsburgh Pirates (1956–1957) * Cincinnati Reds (1959) * New York Yankees (1960–1963) Hän oli All-Star-pelaajana kahdesti vuosina 1955 ja 1961. == Lähteet == Luokka:Puertoricolaiset baseballpelaajat Luokka:Vuonna 1927 syntyneet Luokka:Vuonna 2016 kuolleet
Mes courants électriques

Mes courants électriques on ranskalaisen laulajan Alizéen toinen studioalbumi. Se julkaistiin vuoden 2003 maaliskuussa. Albumin ensimmäisenä singlenä julkaistiin kappale ”J'en ai marre!”. Albumin sanoitti Mylène Farmer ja sävelsi Laurent Boutonnat, jotka olivat tehneet kappaleet myös Alizéen ensimmäiselle albumille Gourmandises. == Kappaleet == # # # # # # # # # # # ==Singlet== # J’en ai marre! # I’m Fed Up # À contre-courant # J’ai pas vingt ans # I’m Not Twenty == Aiheesta muualla == * Mes courants électriques discogs.com -sivustolla Luokka:Vuoden 2003 albumit Luokka:Alizéen albumit
Rusopääluri

Rusopääluri (Psitteuteles goldiei) on silmälasilurien sukuun kuuluva papukaijalintu. Joskus se luokitellaan sateenkaarilurien sukuun. == Koko ja ulkonäkö == Linnun pituus on noin 19 cm. Aikuisen linnun höyhenpuku on yleisväriltään vihreä, kellanvihreä alapuolelta ja siipien alapeitinhöyhenistä. Otsa ja päälaki ovat punaiset (naaraalla himmeämpi), takaraivo sininen, korvan peitinhöyhent ja posket punertavat tummansinisin viiruin ja alapuolen höyhenissä on tummanvihreää viirutusta. Siipisulkien alapinnassa on keltainen vyö. Pyrstö on päältä oliivinvihreä ja alta kellertävä, nokka musta, iiris ruskea ja koivet vihertävänruskeat. Nuoren linnun päälaki on vihreä ja siinä on punaista kirjailua.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Esiintyminen == Rusopääluri esiintyy Uuden- Guinean vuoristoisessa sisämaassa. Rusopäälurin esiintymisalueen laajuus on 50 000–100 000 neliökilometriä ja sen kanta on elinvoimainen. == Elinympäristö == Rusopäälurit elävät vuoristometsissä aina 2 800 metrin korkeudelle saakka. == Lisääntyminen == Ilmeisesti yksiavioinen. Pesintä tunnetaan puutteellisesti. == Ravinto == Rusopäälurit liikkuvat tavallisesti perhekunnittain tai pienissä parvissa. Puiden massakukinnan aikana ne liittyvät jopa 100 yksilön suurparviksi. Ne syövät kukkia, siitepölyä, mettä, ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja. == Lähteet == Luokka:Silmälasilurit